**Informare privind bugetul alocat activității sportive pe anul 2023**

Bugetul alocat de către Agenția Națională pentru Sport pentru susținerea activității sportive și derularea activităților din calendarul proriu de activități al Direcției Județene de Sport Maramureș pentru a anul 2023 a fost în cuantum de 35.714,19 lei. Calendarul de activități propriu al DJS Maramureș conține acțiuni cu caracter sportiv și sportiv-recreativ din cadrul celor două programe: P1 ”Promovarea sportului de performanță” și P2 ”Promovarea Sportului pentru Toți” și se adresează tuturor categoriilor de vârstă, copii, juniori și seniori.

Pe lângă aceasta, Agenția Națională pentru Sport a alocat suma de **22.665** lei pentru derularea celor două etape ale Proiectului Hercules desfășurate în luna februarie 2023 și iulie-august 2023. Proiectul Hercules este o inițiativă Agenției Naționale pentru Sport și se adresează copiilor cu vârsta cuprinsă între 6 și 15 ani, prin care aceștia pot participa gratuit pe perioada vacanțelor școlare la cursuri de inițiere în diferite ramuri sportive sub îndrumarea speciaiștilor.

În urma primei sesiuni de finanțare a activităţilor şi proiectelor sportive derulate în cadrul programelor ''Promovarea sportului de performanţă'' şi ''Sportul pentru toţi'', pe anul 2023, în perioada 14-31 octombrie în Baia Mare s-a desfășurat acțiunea Cupa Castanelor în cadrul proiectului cu același nume finanțat de către Consiliul Local Baia Mare, cu suma de 2000 lei, valoarea totală a proiectului fiind de **2.240,17** lei.

Acțiunea organizată de către Direcția Județeană de Sport Maramureș s-a derulat în mai multe locații din municipiul Baia Mare sub forma unor competiții și acțiuni de selecție în colaborare cu mai multe cluburi sportive și a fost adresată copiilor și juniorilor din cluburile sportive participante.

(*prezenta informare face parte din obligația ce le revine cluburilor sportive de drept public și de drept privat finanțate din fonduri publice în proporție de cel puțin 50% din bugetul total anual de comunica pe pagina de internet propriu a informațiilor prevăzute în Legea 245/2023 pentru modificarea și completarea Legii educației fizice și sportului 69/2000*)